wickkiey/tamil-wikipedia-markdown huggingface dataset:
# திருச்சிராப்பள்ளி மத்திய சிறைச்சாலை


**திருச்சிராப்பள்ளி மத்திய சிறைச்சாலை** தமிழ்நாட்டின் திருச்சிராப்பள்ளி நகரில் அமைந்துள்ளது. 1865 ஆம் ஆண்டு கட்டப்பட்ட இது 289.10 ஏக்கர் (1.1699 ச.கி.மீ.) பரப்பளவு கொண்டது. இந்த சிறை 2517 கைதிகளுக்கு இடமளிக்கும் வகையில் கட்டப்பட்டுள்ளது. சிறையின் முகப்பில் கைதிகளாலேயே நடத்தப்படும் உணவகம் உள்ளது.  

## இணைப்புகள்
- Tamil Nadu Prison Department
# சுல்தான் அசுலான் சா சாலை, கோலாலம்பூர்



**ஈப்போ சாலை** அல்லது **ஜாலான் ஈப்போ** (ஆங்கிலம்: *Jalan Ipoh*); தற்போது **சுல்தான் அசுலான் சா சாலை** (ஆங்கிலம்: *Jalan Sultan Azlan Shah*), என்பது மலேசியாவின் கோலாலம்பூர் மாநகரில் உள்ள முக்கிய சாலைகளில் ஒன்றாகும். கோலாலம்பூர் மாநகராட்சி, (*Kuala Lumpur City Hall*) (**DBKL**) 2014 நவம்பர் 26-ஆம் தேதி, *ஜாலான் ஈப்போ* எனும் பெயரை *ஜாலான் சுல்தான் அசுலான் சா* என மாற்றம் செய்தது.  

மலேசியாவின் மாமன்னர்களின் பெயர்களை கோலாலம்பூர் சாலைகளுக்குச் சூட்டுவது என கோலாலம்பூர் மாநகராட்சி முடிவு செய்தது.  

## சந்திப்புகள்
| குறிப்புகள் |  |  |  |
| --- | --- | --- | --- |
| கெப்போங் சுற்றுவழி | **மேற்கு**
கெப்போங்
சுங்கை பூலோ
கோலா சிலாங்கூர்

**கோலாலம்பூர்-ரவாங் நெடுஞ்சாலை**

**வடக்கு**
ஈப்போ
ரவாங்

**தெற்கு**
கோலாலம்பூர்
செராஸ்
சிரம்பான் | சுற்றுவழி சந்திப்பு |  |
| **பத்து** |  |  |  |
| தாமான் பத்து |  |  |  |
| தாமான் கோக் லியான் |  |  |  |
| தாமான் ஈசுடர்ன் |  |  |  |
| தாமான் சிகாம்புட் |  |  |  |
| தாமான் ரெயின்போ |  |  |  |
| தாமான் காயா |  |  |  |
| வேறு வழிகள் |  |  |  |
| **சிகாம்புட்** | **மேற்கு**
**சிகாம்புட் சாலை**
சிகாம்புட்

**துங்கு அப்துல் ஆலிம் சாலை (டூத்தா சாலை)**
டூத்தா சாலை
டூத்தா நிறுத்தம்
**புது கிள்ளான் பள்ளத்தாக்கு விரைவுச்சாலை**
ஈப்போ
கிள்ளான்
கோலாலம்பூர் பன்னாட்டு வானூர்தி நிலையம்
ஜொகூர் பாரு | வடக்கில் இருந்து |  |
| வேறு வழிகள் |  |  |  |
| தாமான் மில்லியன் |  |  |  |
| கம்போங் காசிப்பிள்ளை |  |  |  |
| **தொடருந்து கடவை** |  |  |  |
| பெர்கெந்தியான் சாலை | **வடகிழக்கு**
**பெர்கெந்தியான் சாலை**
செந்தூல் இரயில்வே கிடங்கு
செந்தூல் பயணிகள் நிலையம் | T-சந்திப்புகள் |  |
| செந்தூல் சாலை | **வடக்கு**
**செந்தூல் சாலை**
செந்தூல்
குவாந்தான் | T-சந்திப்புகள் |  |
| கே.எல்.எம்.ஆர்.ஆர்.1 | **கோலாலம்பூர் மத்திய சுற்றுச்சாலை 1**
**துன் ரசாக் சாலை (ஜாலான் பெக்கிலிலிங்)**

**தென்மேற்கு**
ஈப்போ
பெட்டாலிங் ஜெயா

**கிழக்கு**
கே.எல்.சி.சி
அம்பாங்
சிரம்பான்
மலாக்கா
ஜொகூர் பாரு | சந்திப்பு |  |
| ராஜா லாவுட் சாலை | **ராஜா லாவுட் சாலை** | **நுழைவழி தடை** |  |
| **கோலாலம்பூர்**
சௌக்கிட் | **வடக்கு**
**கெந்திங் கிள்ளான் - பகாங் நெடுஞ்சாலை**
**பகாங் சாலை**
துன் ரசாக் சாலை (KLMRR 1)
செத்தாபாக்
குவாந்தான்

**கிழக்கு**
**ராஜா மூடா அசீசு சாலை** (Princes Road)'''
கம்போங் பாரு
துன் ரசாக் சாலை (MRR1)
செமாராக் சாலை

**தெற்கு**
**துவாங்கு அப்துல் ரகுமான் சாலை (Batu Road)**
துன் இசுமாயில் சாலை (IRR)
டாங் வாங்கி சாலை
மெர்டேக்கா சதுக்கம் | சந்திப்புகள் | } |
# பத்தாங்காலி



**பத்தாங்காலி** (ஆங்கிலம்: *Batang Kali*, சீனம்: *峇冬加里*) என்பது மலேசியா, சிலாங்கூர் மாநிலத்தில் உள்ள ஒரு நகரம் ஆகும். இந்த நகரம் உலு சிலாங்கூர் மாவட்டத்தில் அமைந்து இருக்கிறது.  

பத்தாங்காலி நகரம் கோலாலம்பூரில் இருந்து 49 கி.மீ., தஞ்சோங் மாலிம் நகரில் இருந்து 37 கி.மீ. தொலைவில் அமைந்து உள்ளது. சிலாங்கூர் மாநிலத்தில் மிகப் பழமையான நகரங்களில் பத்தாங்காலி நகரமும் ஒன்றாகும்.  

## பொது

1948-ஆம் ஆண்டு மலாயா அவசரகாலத்தின் போது பொதுமக்களில் சிலர் சுட்டுக் கொல்லப்பட்டனர். அப்போதைய பிரித்தானிய இராணுவத்தினர் மீது குற்றம் சாட்டப்பட்டது. தங்களுக்கு நீதி கிடைக்க வேண்டும் என்று பாதிக்கப்பட்ட குடும்பத்தினர் போராடி வருகின்றனர்.  

பத்தாங்காலி படுகொலை என்று அழைக்கப்படும் அந்த நிகழ்ச்சி, மலாயா வரலாற்றில் ஒரு கறும்புள்ளியாகும்  

## கெந்திங் மலை

மலேசியாவில் பெயர் பெற்ற கெந்திங் மலை எனப்படும் சுற்றுலா தளத்தின் நுழைவாயிலாகவும் பத்தாங்காலி விளங்குகின்றது. சூதாட்ட விடுதிகளுக்கும், பலவகை வணிக நோக்குடைய பூங்காவிற்கும், கெந்திங் மலை புகழ்பெற்றதாகும். பத்தாங்காலியின் புறநகர்ப் பகுதியில் புதிய நகரமைப்பான பண்டார் பாரு பத்தாங்காலி (லிகாமாஸ்) (ஆங்கிலம்: Ligamas) உருவாகி வருகிறது.  

பத்தாங்காலி துரிதமாக வளர்ச்சி பெற்று வருகிறது. நகரின் சுற்று வட்டாரங்களில் பல புதிய நடுத்தர தொழிற்சாலைகள் தோற்றுவிக்கப் பட்டுள்ளன. வங்காள தேசம், மியான்மார், நேப்பாளம் போன்ற நாடுகளைச் சார்ந்த தொழிலாளர்கள், இந்தத் தொழிற்சாலைகளில் அதிக எண்ணிக்கையில் பணிபுரிந்து வருகின்றனர்.  

## பத்தாங்காலி தமிழ்ப்பள்ளி

கெந்திங் அடிவாரத்தில் அமைந்து இருக்கும் பத்தாங்காலி தமிழ்ப்பள்ளியில், 1956-ஆம் ஆண்டில் 25 மாணவர்கள் மட்டுமே கல்வி பயின்றனர். அந்தக் காலகட்டத்தில் பழனிச்சாமி என்பவர் அப்பள்ளியின் தலைமயாசிரியராக இருந்தார்.  

1956-ஆம் ஆண்டு 2,500 ரிங்கிட் செலவில் புதிய கட்டடம் எழுப்பப் பட்டது. அதன்பின் கோலா குபு பாரு தோட்டத்தில் உள்ள மாணவர்களும் இப்பள்ளியில் சேர்ந்து பயின்றனர். 2012-ஆம் ஆண்டில் அந்த எண்ணிக்கை 345-ஆக உயர்ந்தது. இப்பள்ளியின் தலைமையாசிரியராக திருமதி.பெ.மஞ்சுளா பணியாற்றினார்.  

2020-ஆம் ஆன்டு புள்ளி விவரங்களின்படி இந்தப் பள்ளியில் 287 மாணவர்கள் பயில்கிறார்கள். 25 ஆசிரியர்கள் பணியாற்றுகிறார்கள்.  

## மேற்கோள்
# வேட்டையாடிய பிரான் கோயில்


**வேட்டையாடிய பிரான் கோயில்** அல்லது **பேட்ராய சாமி கோயில்** (பேட்டே என்ற கன்னட சொல்லுக்கு வேட்டை என்று பொருள்) என்பது கிருட்டிணகிரி மாவட்டம், தேன்கனிக்கோட்டையில் உள்ள கோயிலாகும். இக்கோயில் சுமார் 1500 ஆண்டுகள் பழமையானது என்று கருதப்படுகிறது. இந்த கோவிலை பற்றிய சிறப்புகளை ஸ்கந்த புராணம் எனும் நூலில் 8-ஆம் அத்தியாத்தில் குறிப்பிட்டப்பட்டுள்ளது.  

## தலவரலாறு
சுமார் 3000 வருடங்களுக்கு முன்பு கண்வ முனிவர் தவம் செய்தபோது தேவகண்டன் என்ற அரக்கன் புலியுருவில் வந்து அவர் தவத்துக்கு இடையூறு செய்தான். அப்போது கண்வ முனிவர் பெருமாளை வேண்டினார். பெருமாள் கண்வ முனிவர் முன் தோன்றி "டெங்கனி" என்ற கட்கத்தை கொண்டு தேவகண்டன் என்ற அரக்கனை வேட்டையாடி கொன்றதால் இங்குள்ள பெருமாளுக்கு 'வேட்டையாடிய பிரான்' எனப் பெயர் பெற்றதாக தலவரலாறு கூறுகிறது.  

தேன்கனிக்கோட்டை என பெயர் வரக் காரணம் பெருமாள் 'டெங்கனி' என்ற கட்கத்தை கொண்டு வதம் செய்ததால் டெங்கனிபுரம் என்ற பெயர் வந்ததாகவும் பின் டெங்கனிபுரத்தில் இருந்த தரை கோட்டையால் டெங்கனிக்கோட்டை என்ற பெயர் பெற்றதாகவும் அதன் பின் அந்த பெயர் மருவி தேன்கனிக்கோட்டை என்று தற்போது அழைக்கப்படுகிறது.  

## மங்கலாசாசனம்
இத்திருப்பதிக்கு ஏற்றம் செய்து உபந்யாச ரத்னேயாதி அநேகபிருதாந்திகரான வித்வான் பூவராஹாச்சார்ய சுவாமிகள் மங்களாசாசனம் செய்திள்ளார்.  

## கோயிலின் அமைப்பு
வேட்டையாடிய பிரான் ஸ்ரீதேவி, பூதேவி உடன் காணப்படுகிறார். இராமர், லட்சுமணன், சீதை, அனுமான் ஆகியோருக்கும் தனிச்சந்நிதி அமைந்துள்ளது. ஆனுமாருக்கு தனிச் சன்னதியும் உள்ளது.  

வேணுகோபாலன், ருக்மிணி, சத்யபாமா உடன்சந்நிதியில் காணப்படுகின்றார். ஆழ்வார்கள் சன்னதியும், இராமானுசருக்கு ஒரு தனி சன்னதியும் உள்து.  
## திருவிழா
இக்கோயிலில் கன்னட பஞ்சாங்கத்தின்படி திருவிழாக்கள் நடத்தப்படுகின்றன. ஆண்டுதோறும் தமிழ் மாதமான சித்திரையில் தேர்த்திருவிழா சிறப்பாக கொண்டாடப்படுகிறது. தமிழ்நாடு, கர்நாடக, ஆந்திர பிரதேசம், மகாராஷ்டிர என பல்வேறு மாநிலங்களிலிருந்து பல்லாயிரக்கணக்கான மக்கள் விழாவில் கூடுகின்றனர். கிருஷ்ண ஜெயந்தியன்று திருமஞ்சன உற்சவம் நடக்கிறது.மறுநாள் உறியடி உற்சவம் நடக்கிறது.
# திருத்தொண்டர்கள் அணியின் முதல் கர்தினால்

**திருத்தொண்டர்கள் அணியின் முதல் கர்தினால்** என்பவர் கத்தோலிக்க கர்தினால்களுல் திருத்தொண்டர்கள் அணியின் மூத்த கர்தினால் ஆவார். திருத்தந்தைத் தேர்தலில் புதிய திருத்தந்தை தேர்வு செய்யப்பட்டப்பின்பு (தேர்ந்தெடுக்கப்பட்டவர் ஆயராக இல்லாதிருப்பின் கர்தினால் முதல்வரால் அவருக்கு ஆயர்நிலை திருப்பொழிவு செய்யப்பட்டப்பின்பு) அவரின் பெயரை உலகிற்கு அறிவிக்கும் உரிமை இவருக்கு உரியது. *Habemus Papam* என இலத்தீனில் அறியப்படும் இவ்வறிவிப்பு வத்திக்கான் நகரின் புனித பேதுரு பேராலய உப்பரிகையிலிருந்து அறிவிக்கப்படுவது வழக்கம்.  

முக்காலத்தில் திருத்தந்தையின் முடிசூட்டு விழாவில் புதிய திருத்தந்தைக்கு முடிசூட்டி அவருக்கு தோள் துகிலை (pallium) அணிவிக்கும் உரிமையும் இவருக்கு இருந்தது. ஆயினும் 1978இல் திருத்தந்தை முதலாம் யோவான் பவுல் முடிசூட்டு விழாவுக்குப்பதில் பதவியேற்பு விழாவினைக்கொண்டாடினார். அவருக்குப்பின் வந்த திருத்தந்தையரும் இவ்வழக்கத்தையேப் பின்பற்றியதால் முடிசூட்டும் வழக்கம் இல்லாமற்போயிற்று.  

உரோமைத் தலைமைக்குருவான திருத்தந்தைக்குப் பதிலாக உயர் மறைமாவட்ட ஆயர்களுக்கு தோள் துகிலை அணிவிக்கவோ அல்லது அதை அவர்களுடைய பதிலாள்களுக்கு அளிக்கவோ இவருக்கு உரிமை உண்டு.
# சித்துடையான்

<mapframe latitude="9.2377886" longitude="78.5784188" zoom="2" />  

**சித்துடையான்** (*Chithudaiyan*) என்பது இந்தியாவின் தமிழ்நாடு மாநிலத்தில் இராமநாதபுரம் மாவட்டத்தின், பரமகுடி வருவாய் கோட்டத்துக்கு உட்பட்டது. இது கடலாடி வட்டத்துக்கு உட்பட்ட கடலாடி ஊராட்சி ஒன்றியத்தில் உள்ளது.  

## அமைவிடம்
ஏர்வாடியில் இருந்து வடமேற்காக அண்ணளவாக 25 கி.மீ. தூரத்திலும் இராமநாதபுரம் நகரில் இருந்து தென்மேற்காக 45 கி.மீ. தூரத்திலும் அமைந்துள்ளது.  

## அரசியல்
இது முதுகுளத்தூர் சட்டமன்றத் தொகுதியிலும், இராமநாதபுரம் மக்களவைத் தொகுதியிலும் உட்பட்டது.
# செவன்த் சன்



**செவன்த் சன்** (ஏழாவது மகன்) இது 2015ஆம் ஆண்டில் திரைக்கு வரவிருக்கும் அமெரிக்க நாட்டு திரைப்படம் ஆகும். இந்த திரைப்படம் ஜோசெப் டெலானே என்பவற்றின் 'தி ஸ்பூக்'ஸ் அப்ரன்டைஸ்' என்னும் நாவலை தழுவி, செர்ஜி போட்ரோவ் என்பவர் இயக்கியுள்ளார். இந்த திரைப்படத்தில் ஜெப் பிரிட்ஜஸ், பென் பார்னெஸ், அலிசியா விகண்டேர், கிட் ஹாரிங்டோன், ஒலிவியா வில்லியம்ஸ், ஜூலியானா மூரே உள்ளிட்ட பலர் நடித்துள்ளார்கள். இந்த திரைப்படத்திற்கு மார்கோ பெல்ற்றமி என்பவர் இசை அமைத்துள்ளார். இந்த திரைப்படத்தை யுனிவர்சல் ஸ்டுடியோஸ் என்ற நிறுவனம் விநியோகம் செய்கின்றது.  

## நடிகர்கள்
- ஜெப் பிரிட்ஜஸ் - க்ரிகோரி
- பென் பார்னெஸ் - தாமஸ்
- அலிசியா விகண்டேர்
- கிட் ஹாரிங்டோன்
- ஒலிவியா வில்லியம்ஸ்
- ஜூலியானா மூரே

## நடிகர்களின் பங்களிப்பு
க்ரிகோரியாக நடித்துள்ள ஜெப் பிரிட்ஜஸ் மற்றும் தாமஸ் ஆக நடித்திருக்கும் பென் பார்னெஸ் ஆகியோர் அவர்களது கதாபாத்திரங்களுக்கு கச்சிதமாக பொருந்தியுள்ளனர். பிற நடிகர்கள் அவர்களது வேலையை சரியாக செய்துள்ளனர்.  

## படத்தின் சிறப்பு
பழங்காலத்தில் நடைபெறும் கதையாக உருவாகியுள்ள இபபடத்தில் ஆடை அலங்காரம், படப்பிடிப்பு தளங்கள், 3 டி எபெக்ட், மாயாஜால காட்சிகள் ஆகியவை மிகவும் அழகாக வடிவமைக்கப்பட்டுள்ளது. காட்சி அமைப்பிற்கு ஏற்றபடி சவுண்ட் டிசைன் செய்யப்பட்டுள்ளது
# புளூ என்சின் - 4


**பி.இ-4** (ஆங்கிலம்: BE-4 அல்லது Blue Engine 4) என்பது தற்போது தயாரிப்பில் இருக்கும் மிகப் பெரிய செலுத்து வாகன இயந்திரம் ஆகும். இவ்வியந்திரம் *ப்ளூ ஆர்ஜின்* (Blue Origin) எனும் நிறுவனத்தால் தயாரிக்கப்பட்டு வருகிறது. இவ்வியந்திரம் 2,400 கிலோநியூட்டன் உந்துகை சக்தியைத் தர வல்லது. இதன் முதல் பயன்பாடு 2019 ஆம் ஆண்டு எனத் திட்டமிடப்பட்டுள்ளது. முதலில் இவ்வியந்திரம்*ப்ளூ ஆர்ஜின்* (Blue Origin) நிறுவனத்தின் செலுத்து வாகனங்களில் மட்டும் பயன்படுத்தப்படும் என திட்டமிடப்பட்டது, பின்னர் அட்லஸ் வி செலுத்து வாகத்திலும் பயன்படுத்தலாம் என முடிவெடுக்கப்பட்டது. இவ்வியந்திரத்தை உருவாக்கும் முயற்சி 2011 ஆம் ஆண்டு தொடங்கப்பட்டது. இவ்வியந்திரத்தில் திரவ ஆக்ஸிஜனும் திரவ மீத்தேனும் எரிபொருளாகப் பயன்படுத்தப்படும். 2014 ஆம் ஆண்டு செப்டம்பர் மாதம் வரை இவ்வியந்திரத்தின் தயாரிப்பைப் பற்றிய விவரங்களை *ப்ளூ ஆர்ஜின* (Blue Origin) நிறுவனம் வெளியிடவில்லை..
# பிப்டி சேட்ஸ் ஒப் கிரே



**பிப்டி சேட்ஸ் ஒப் கிரே** இது 2015ஆம் ஆண்டில் திரைக்கு வந்த அமெரிக்க நாட்டு காதல் திரைப்படம் ஆகும். இந்த திரைப்படத்தை சாம் டெய்லர்-வூட் என்பவர் இயக்கியுள்ளார். டகோட்டா ஜோன்சன், ஜாமி டோர்ணன், எலோய்ஸ் மம்போர்ட், லுகே கிரிமேஸ், ரீடா ஓறா, விக்டோர் ரசுக், மாக்ஸ் மார்டினி, டைலன் நீல் உள்ளிட்ட பலர் நடித்துள்ளார்கள்.  

## நடிகர்கள்
- டகோட்டா ஜோன்சன்
- ஜாமி டோர்ணன்
- எலோய்ஸ் மம்போர்ட்
- லுகே கிரிமேஸ்
- ரீடா ஓறா
- விக்டோர் ரசுக்
- மாக்ஸ் மார்டினி
- டைலன் நீல்
# தமிழர் வளர்த்த அழகுக் கலைகள் (நூல்)

**தமிழர் வளர்த்த அழகுக் கலைகள்** நூல் மயிலை சீனி. வேங்கடசாமி அவர்களால் எழுதப்பட்ட நூலாகும். 'தமிழ் சமூகத்தினாலே மறக்கப்பட்டு மறைந்து கொண்டிருக்கின்ற அழகுக் கலைகளைப் பற்றி இக்காலத்தவருக்கு அறிமுகப்படுத்துவதே இந்நூலின் நோக்கம்' என்று இந்நூலின் முகவுரையில் குறிப்பிடுகிறார். இந்நூல் மறுபதிப்பாக நாம் தமிழர் பதிப்பகத்தால் 2003 ஆண்டு வெளியிடப்பட்டது.  

## நூலின் பகுதிகள்

1. அழகுக்கலைகள் யாவை
1. கட்டடக் கலை
1. சிற்பக் கலை
1. ஓவியக் கலை
1. இசைக் கலை
1. இசைக் கலை பதினோரு ஆடல்
1. இசைக் கலை பரதநாட்டியம்
1. இசைக் கலை தலைக்கோல்
1. இலக்கியக் கலை
1. நாடகக் கலை
1. வரிக் கூத்து
1. கலைகளைப் போற்றுக
# தளி (கிருட்டிணகிரி)


**தளி** (ஆங்கிலம்:*Thally* அல்லது *Thalli*, கன்னடம்:*ತಳಿ*) என்பது கிருட்டிணகிரி மாவட்டத்தில் உள்ள ஊராகும். இது தளி ஊராட்சி ஒன்றியத்தின் நிர்வாகத் தலைமையிடமாக விளங்குகிறது.  

## அமைவிடம்
தளி நகரம், தமிழ்நாடு - கர்நாடக மாநில எல்லையில் உள்ள ஓசூர் நகரத்திலிருந்து 35 கி.மீ தொலைவிலும், கிருஷ்ணகிரியிலிருந்து 78 கி.மீ. தொலைவிலும் அமைந்துள்ளது.  

## புவியியல்
தளியைச் சுற்றிலும் குன்றுகளாலும், மலைகளாலும் சூழப்பட்டு ஆண்டு முழுவதும் குளிர்ச்சியாக இருப்பதால் *குட்டி இங்கிலாந்து* என பெயர்ப்பெற்றது.  

இதன் பெயரால் தளி சட்டமன்றத் தொகுதி உள்ளது. தளி சட்டமன்றத் தொகுதி கிருஷ்ணகிரி மக்களவைத் தொகுதிக்கு உட்பட்டதாகும்.
# ஹாட் டப் டைம் மெசின் 2



**ஹாட் டப் டைம் மெசின் 2** இது 2015ஆம் ஆண்டில் திரைக்கு வந்த அமெரிக்க நாட்டு அறிபுனை நகைச்சுவைத் திரைப்படம் ஆகும். இந்த திரைப்படத்தை ஸ்டீவ் பிங்க் என்பவர் இயக்கியுள்ளார். ரோப் கோர்ட்றி, கிரேக் ரொபின்சன், ஆடம் ஸ்காட், செவி சேஸ் உள்ளிட்ட பலர் நடித்துள்ளார்கள்.  

## நடிகர்கள்
- ரோப் கோர்ட்றி
- கிரேக் ரொபின்சன்
- ஆடம் ஸ்காட்
- செவி சேஸ்
# போக்கஸ்



**போகஸ்** இது 2015ஆம் ஆண்டில் திரைக்கு வந்த அமெரிக்க நாட்டு காதல் நகைச்சுவை திரைப்படம் ஆகும். இந்த திரைப்படத்தில் வில் சிமித், மார்கோட் ரொப்பி, ரோட்ரிகோ சாண்டோரோ, ரொபர்ட் டெய்லர் உள்ளிட்ட பலர் நடித்துள்ளார்கள்.  

## நடிகர்கள்
- வில் சிமித்
- மார்கோட் ரொப்பி
- ரோட்ரிகோ சாண்டோரோ
- ரொபர்ட் டெய்லர்
# லிட்டில் பாய் (திரைப்படம்)



**லிட்டில் பாய்** இது 2015ஆம் ஆண்டில் திரைக்கு வந்த அமெரிக்க நாட்டு திரைப்படம் ஆகும். இந்த திரைப்படத்தில் டேவிட் ஹென்றி, கெவின் ஜேம்ஸ், எமிலி வாட்சன், டெட் லெவின், மைக்கேல் ராபபோர்ட் உள்ளிட்ட பலர் நடித்துள்ளார்கள்.  

## நடிகர்கள்
- டேவிட் ஹென்றி
- கெவின் ஜேம்ஸ்
- எமிலி வாட்சன்
- டெட் லெவின்
- மைக்கேல் ராபபோர்ட்
# தி லாசரஸ் எபெக்ட்



**தி லாசரஸ் எபெக்ட்** இது 2015ஆம் ஆண்டில் திரைக்கு வந்த அமெரிக்க நாட்டு திகில் திரைப்படம் ஆகும். இந்த திரைப்படத்தில் இவான் பீட்டர்ஸ், ஒலிவியா வைல்ட், சாரா போல்கர் உள்ளிட்ட பலர் நடித்துள்ளார்கள்.  

## நடிகர்கள்
- இவான் பீட்டர்ஸ்
- ஒலிவியா வைல்ட்
- சாரா போல்கர்
# இலங்கைத் துடுப்பாட்ட அணியின் நியூசிலாந்து சுற்றுப்பயணம், 2014-2015


இலங்கைத் துடுப்பாட்ட அணி 2014 டிசம்பர் 26 முதல் 2015 சனவரி 29 வரை நியூசிலாந்தில் இரண்டு தேர்வு ஆட்டங்களிலும், ஏழு ஒருநாள் போட்டிகளிலும் விளையாடியது. சியூசிலாந்து அணி 2–0 என்ற கணக்கில் தேர்வுத் துடுப்பாட்டத்திலும், 4–2 என்ற கணக்கில் ஒருநள் போட்டியிலும் வெற்றி பெற்றது.  

நான்காவது ஒருநாள் போட்டியின் போது இலங்கை அணித் தலைவர் அஞ்செலோ மத்தியூஸ் காயமடைந்ததை அடுத்து, லகிரு திரிமான்ன மீதியான மூன்று போட்டிகளுக்கும் தலைமை தாங்கினார். நியூசிலாந்து அணித் தலைவர் பிரண்டன் மெக்கல்லம் கடைசி ஒருநாள் போட்டியில் விளையாடதால், கேன் வில்லியம்சன் அப்போட்டிக்குத் தலைவராக இருந்து விளையாடினார்.  

இச்சுற்றுப் பயணம் முடிந்தவுடன் இலங்கை அணி 2015 உலகக்கிண்ணத் துடுப்பாட்டப் போட்டிகளில் பங்குபற்றுவதற்காக இப்பிராந்தியத்திலேயே தங்கியிருக்கும்.  

## குழுக்கள்
| தேர்வுகள் | ஒருநாள் |  |
| --- | --- | --- |
| * பிரண்டன் மெக்கல்லம் (த)
* ட்ரென்ட் போல்ட்
* டக் பிரேஸ்வெல்
* டீன் கிரகாம் ஸ்வான்
* மார்க் கிரேக்
* டாம் லாதம்
* ஜேம்ஸ் நீசாம்
* ஹமீஸ் றுதெர்பொர்ட்
* டிம் சௌத்தி
* ரோஸ் டெய்லர்
* நீல் வாக்னர்
* வாட்லிங் (விக்)
* கேன் வில்லியம்சன் | * அஞ்செலோ மாத்தியூஸ் (த)
* துஸ்மந்த சமீர
* தினேஸ் சந்திமல்
* நிரோசன் டிக்வெல்ல (விக்)
* சமிந்த எரங்கா
* ரங்கன ஹேரத்
* பிரசன்ன ஜயவர்தனா
* திமுத் கருணரத்ன
* தறிந்து குசால்
* சுரங்க லக்மால்
* தில்ருவன் பெரேரா
* நுவான் பிரதீப்
* தம்மிக பிரசாத்
* குமார் சங்கக்கார
* கவ்சால் சில்வா
* லகிரு திரிமான்ன | } |
## பயிற்சிப் போட்டி
### நியூசிலாந்து போர்டு லெவன் அணிக்கு எதிரான பயிற்சிப் போட்டி

## தேர்வுத் தொடர்
### முதல் தேர்வு

### இரண்டாவது தேர்வு

## ஒருநாள் பன்னாட்டுப் போட்டித் தொடர்
### 1வது ஒருநாள் போட்டி

---
### 2வது ஒருநாள் போட்டி

---
### 3வது ஒருநாள் போட்டி

---

### 4வது ஒருநாள் போட்டி

---

### 5வது ஒருநாள் போட்டி

---

### 6வது ஒருநாள் போட்டி

---

### 7வது ஒருநாள் போட்டி
# மெக்பார்லான்ட், அமெரிக்கா



**மெக்பார்லான்ட், அமெரிக்கா** இது 2015ஆம் ஆண்டில் திரைக்கு வந்த அமெரிக்க நாட்டு விளையாட்டு திரைப்படம் ஆகும். இந்த திரைப்படத்தை நீகி கரோ என்பவர் இயக்கியுள்ளார். கெவின் கோஸ்ட்னர், மரியா பெல்லோ, மோர்கன் சயலோர் உள்ளிட்ட பலர் நடித்துள்ளார்கள்.  

## நடிகர்கள்
- கெவின் கோஸ்ட்னர்
- மரியா பெல்லோ
- மோர்கன் சயலோர்
# பெஜிடா


**பெஜிடா** (ஐரோப்பா இஸ்லாமிய மயமாக்கப்படுவதற்கு எதிர்ப்பு தெரிவிக்கும் தேசப்பற்று மிக்க ஐரோப்பியர்கள்) (ஆங்கிலம்: PEGIDA- Patriotic Europeans Against the Islamization of the Occident) என்பது ஜெர்மானிய அரசியல் இயக்கம் ஆகும். ஐரோப்பா இஸ்லாமிய மயமாவதை எதிர்க்கும் அமைப்பாகும். இது ஜெர்மனியின் *த்ரெஷ்டன்* (Dresden) நகரில் இந்த அரசியல் அமைப்பு தோன்றியது. ஐரோப்பா இஸ்லாமிய மயமாவதைத் தடுக்க வேண்டும் எனும் நோக்கோடு இந்த அமைப்பு 2014 அக்டோபர் முதல் பேரணிகளை நடத்தி வருகிறது. ஜெர்மனியில் தஞ்சம் கோரும் மக்களின் எண்ணிக்கை தொடர்ந்து அதிகரித்து வருகிறது. ஜெர்மனியில் இந்த ஆண்டில் மட்டும் சிரியா, இராக், அப்கானிஸ்தான் உள்ளிட்ட நாடுகளிலிருந்து சுமார் இரண்டு லட்சம் பேர் தஞ்சம் கோருவார்கள் என்று எதிர்பார்க்கப்படுகிறது.  

## தோற்றமும் வளர்ச்சியும்
*பெஜிடா* அமைப்பை ஜெர்மனியின் *த்ரெஷ்டன்* நகரில் *லுட்ஸ் பேச்மான்* (Lutz Bachmann) என்பவர் தொடங்கினார். 2014 டிசம்பர் ஏழாம் தியதி நடத்திய பேரணியில் 10,000 பேரும், 2014 டிசம்பர் 15 ஆம் தியதி நடத்திய பேரணியில் 15,000 பேரும் பங்கு பெற்றனர். பேரணியில் பங்கு பெற்றவர்கள் *நமது கலாச்சாரத்தைக் காப்போம்*, *ஜெர்மானிய மண்ணில் மதப் போரைத் தவிர்ப்போம்* என்ற வாசகங்கள் அடங்கிய அட்டைகளைப் பிடித்திருந்தனர். ஜெர்மனியில் குடியேரும் இஸ்லாமியர்களால் ஜெர்மனிய மக்களின் இயல்பு வாழ்க்கை அச்சுறுத்தலுக்குள்ளாகிறது என்றும், இஸ்லாம் அமைதியான மதம் அல்ல என்றும் போராட்டக்காரர்கள் தெரிவிக்கின்றனர்.  

## அரசியல் நிலைபாடு
2014 டிசம்பர் அன்று இந்த அமைப்பினர் தமது அறிக்கையை வெளியிட்டனர். இந்த அறிக்கையில் ஜெர்மனியில் கிருத்தவர்களைக் காக்கும் பொருட்டு இஸ்லாமியர்களின் பரவலைக் கட்டுப்படுத்த வேண்டும் எனக் அறிவித்தனர். மேலும் இஸ்லாம் வன்முறையைக் குறிக்கோளாகக் கொண்டது எனவும் அறிவித்தது. மேலும் போர்ப் பிரதேச அகதிகள் ஜெர்மனிக்குள் வருவதைத் தடுக்கவில்லை எனவும் கூறியுள்ளது.  
## பேரணி விபரம்
*பெஜிடா* அமைப்பு ஏற்பாடு செய்த பேரணியில் கலந்து கொண்ட மக்களின் எண்ணிக்கை விபரம்,  

## ஐக்கிய இராச்சியம்
நானூறு பேர் கலந்துகொண்ட இவ்வமைப்பின் முதல் பேரணி ஐக்கிய இராச்சியத்திலும் 2015 ஆம் ஆண்டு பிப்ரவரி மாதம் 28 ஆம் தியதி நடைபெற்றது.  

## கொடிகள்
*பெஜிடா* அமைப்பினர் கீழ்க்கண்ட கொடிகளை தங்களின் பேரணிகளில் பயன்படுத்துகின்றனர்.
# கிங்க்ஸ்மேன்: த சீக்ரெட் சர்வீஸ்



**கிங்க்ஸ்மேன்: த சீக்ரெட் சர்வீஸ்** இது 2015ஆம் ஆண்டில் திரைக்கு வரவிருக்கும் ஆங்கில மொழி அதிரடி திரைப்படம் ஆகும். இந்த திரைப்படத்தில் கொலின் பிர்த், சாமுவேல் எல். ஜாக்சன், மார்க் ஸ்ட்ரோங், மார்க் ஹாமில், தரோன் எகேர்டன் உள்ளிட்ட பலர் நடித்துள்ளார்கள்.  

## நடிகர்கள்
- கொலின் பிர்த்
- தரோன் எகேர்டன்
- சாமுவேல் எல். ஜாக்சன்
- மார்க் ஸ்ட்ரோங்
- மார்க் ஹாமில்
# நிரோசன் டிக்வெல்ல


**டிக்வெல்ல படபெண்டிகே டிளந்த நிரோசன் டிக்வெல்ல** (பிறப்பு: ஜூன் 23 1993 கண்டி) அல்லது சுருக்கமக **நிரோசன் டிக்வெல்ல** இலங்கைத் துடுப்பாட்ட அணியின் சிறப்பு மட்டையாளரும் , குச்சக்காப்பாளரும் ஆவார்.இவர் 2014 தென்னாபிரிக்கத் துடுப்பாட்ட அணிக்கு எதிரான இரண்டாவது தேர்வு தேர்வுத்துடுப்பாட்டப் போட்டியின் முலமாக இலங்கைத் துடுப்பாட்ட அணிக்கு முதற்தடவையாகத் விளையாடினர்.பின்னர் 2014 இலங்கை அணியின் இந்திய சுற்றுப்பயணதின் 5வது ஒருநாள் பன்னாட்டுப் போட்டியில் இலங்கைஅணிக்காக விளையாடியதன் மூலம் ஒருநாள் பன்னாட்டுத் துடுப்பாட்ட அந்தஸ்தையும் பெற்றார்.  

## வெளியிணைப்புகள்
- கிரிக்-இன்போ தளத்தில் வீரர் அறிமுகம்
# மைக்கேல் மண்



**மைக்கேல் மண்** (பிறப்பு: பெப்ரவரி 5, 1943) இவர் ஒரு அமெரிக்க நாட்டுத் திரைப்பட இயக்குநர், திரைக்கதையாசிரியர் மற்றும் தயாரிப்பாளர் ஆவார். இவர் த ஏவியேட்டர், பிளாக்ஹட் போன்ற திரைப்படங்களை இயக்கியுள்ளார். இவர் பல தொலைக்காட்சி தொடர்களுக்கு திரைக்கதை எழுதியுள்ளார். என்பது குறிப்பிடத்தக்கது.  

## திரைப்படப் பட்டியல்
| Year | தலைப்பு | Credited as |
| --- | --- | --- |
| 1981 | தீஃப் |  |
| 1983 | தி கீப் |  |
| 1995 | ஹீட் |  |
| 1999 | தி இன்சைடர் |  |
| 2001 | அலி |  |
| 2004 | கொலட்டெரல் |  |
| 2004 | த ஏவியேட்டர் |  |
| 2006 | மியாமி வைஸ் |  |
| 2007 | தி கிங்டோம் |  |
| 2008 | ஹான்காக் |  |
| 2015 | பிளாக்ஹட் | } |
# ரோப் கோஹன்



**ரோப் கோஹன்** (பிறப்பு: மார்ச் 12, 1949) இவர் ஒரு அமெரிக்க நாட்டு திரைப்பட இயக்குநர், நடிகர், திரைக்கதையாசிரியர் மற்றும் தயாரிப்பாளர் ஆவார். இவர் தி பாய் நெக்ஸ்ட் டோர் போன்ற பல திரைப்படங்களை இயக்கியுள்ளார் மற்றும் இவர் 20க்கும் மேற்பட்ட திரைப்படங்களை தயாரித்துள்ளார்.
# தி வச்சோவ்ஸ்கி (சகோதரர்கள்)



**லானா வச்சோவ்ஸ்கி** (பிறப்பு: ஜூன் 21, 1965) **ஆன்டி வச்சோவ்ஸ்கி** (பிறப்பு: திசம்பர் 29, 1967) இவர்கள்] ஒரு அமெரிக்க நாட்டு திரைப்பட இயக்குநர்கள், திரைக்கதையாசிரியர்கள், விளையாட்டு இயக்குநர்கள் மற்றும் தயாரிப்பாளர்கள் ஆவார்கள். இவர்கள் யூப்பிட்டர் அசென்டிங் போன்ற திரைப்படங்களை இயக்கியுள்ளார்கள்.
# பத்தாங்காலி படுகொலைகள்



**பத்தாங்காலி படுகொலைகள்** (*Batang Kali Massacre*) என்பது மலேசியா, சிலாங்கூர், பத்தாங்காலியில், டிசம்பர் 12, 1948 ஆம் ஆண்டு பிரித்தானிய இராணுவத்தின் 7-ஆம் பிரிவு படையினரால் 24 பொது மக்கள் படுகொலை செய்யப்பட்ட நிகழ்வைக் குறிப்பதாகும்.  

கொல்லப் பட்டவர்களில் அனைவரும் ஆண்களாவர். ஒரே ஒருவர் மட்டும் தப்பித்துக் கொண்டார். வியட்நாமில் ஒரு மை லாய் படுகொலை என்றால், மலேசியாவிலும் அது ஒரு மை லாய் படுகொலை என்று சொல்லப்படுகிறது.
# தொ. பரமசிவன்



பேராசிரியர் முனைவர் **தொ. பரமசிவன்** (மார்ச் 1950 - திசம்பர் 24, 2020) தமிழகத் தமிழறிஞரும், திராவிடப் பண்பாடு ஆய்வாளரும், மானிடவியல் ஆய்வாளரும் ஆவார். தொ. பரமசிவன் எழுதிய நூல்களை தமிழக அரசு நாட்டுடமையாக்கியுள்ளது.மனோன்மணியம் சுந்தரனார் பல்கலைக்கழகத்தில் பேராசிரியராகப் பணியாற்றியவர்.  

அழகப்பா பல்கலைக்கழகத்தில் பட்டப்படிப்பை முடித்த தொ. பரமசிவன், மதுரை காமராசர் பல்கலைக்கழகத்தில் மேற்படிப்பைத் தொடர்ந்தார். ஆறாண்டுகள் பேராசிரியராகப் பணியாற்றிய பின்னர், காமராசர் பல்கலைக்கழகத்தில் தமிழறிஞராக இணைந்தார். சாக்கிர் உசைன் கல்லூரி, மதுரை தியாகராஜர் கல்லூரி ஆகியவற்றில் தமிழ்ப் பேராசிரியராகப் பணியாற்றினார். 1998 முதல் 2008 இல் இளைப்பாறும்வரை மனோன்மணியம் சுந்தரனார் பல்கலைக்கழகத் தமிழ்த் துறைத் தலைவராகப் பணியாற்றினார்.  

பண்பாடு, சமயங்கள் தொடர்பான இவரது ஆய்வுகள் மார்க்சிய பெரியாரிய அடிப்படையைக் கொண்டது. அடித்தள மக்களின் அழிந்து வரும் பண்பாடுகளை காக்கவேண்டியதன் அவசியத்தைக் கூர்மையாக முன்வைப்பவர். திராவிடக்கருத்தியலோடு கூடிய புதிய ஆராய்ச்சி முறையியலைக் கண்டுபிடித்த பெருமைக்குரியவர். கலாச்சாரம் என்பது மறு உற்பத்தி சார்ந்தது என்று ஆராய்ச்சியாளர்கள் பேசுகின்ற தத்துவார்த்த மொழியை உடைத்தெறிந்துவிட்டு எளிமையான மொழியின் வழி நுண் அரசியலைப் புரியவைத்தவர். எச்சங்களாகவும், மிச்சங்களாகவும் சிதறிக் கிடக்கும் தமிழ்ப் பண்பாட்டின் வேர்களை தன் கட்டுரைகள் வாயிலாக எடுத்துரைத்து வருபவர். மேலிருந்து எழுதப்பட்ட வரலாற்றிற்கு மாற்றாக கீழிருந்து வரலாறு எழுதுவதற்கான பயிற்சியை இவரது கட்டுரைகள் தருகின்றன.  

அழகர் கோயில் குறித்த இவரது முனைவர் பட்ட ஆய்வேடு கோயிலாய்வுகளுக்கு முன்னோடி நூலாகத் திகழ்கிறது. ஆய்வாளர்கள் மட்டுமில்லாமல் அனைவரும் தேடி வாசிக்கும் நூலாகவும் இந்நூல் இருக்கிறது.  

## குடும்பம்
திருநெல்வேலி மாவட்டம், பாளையம்கோட்டையில் வசித்து வந்த இவரின் மனைவி இசக்கியம்மாள் ஆவார். தொ. பரமசிவன் இசக்கியம்மாள் தம்பதியருக்கு ஒரு மகனும் மகளும் உள்ளனர்.  

## கல்வி
மதுரை காமராசர் பல்கலைக்கழகத்தில் இளங்கலையில் பொருளாதாரமும், காரைக்குடி அழகப்பா கல்லூரியில் முதுகலையில் தமிழும் கற்றார். இதன் பின்னர் ஆறு ஆண்டுகள் கல்லூரி ஆசிரியராகப் பணியாற்றிய இவர், 1976ல் மதுரை காமராசர் பல்கலைக்கழகத்தில் முனைவர் பட்ட ஆய்வு மாணவராக சேர்ந்தார். புதைப்பது திராவிட வழக்கம், எரிப்பது ஆரிய வழக்கம் என்று தமிழர் பண்பாடு மற்றும் சமயம் தொடர்பாக பல நூல்களை எழுதியிருக்கும் பேராசிரியர். தொ.ப, தமிழரின் பண்பாட்டு வழக்கம் நடுகற்களைத் தாங்கிய இடுகாடுகளே என்றும் ஆதிச்சநல்லூர் நாகரீகம் போன்றவை புதைக்கும் பழக்கம் கொண்ட நாகரீகங்கள்தான் என்றும் கூறுகிறார். அவரின் கூற்றுக்கேற்ப தொ.ப அவர்களின் உடல் புதைக்கப்பட வேண்டும் என்றும் அரசு மரியாதையுடன் இறுதி நினைவு கூறல் நடக்க வேண்டும் என்றும் பல்வேறு அரசியல் கட்சியினர், இலக்கியவாதிகள், எழுத்தாளர்கள், தமிழ் ஆர்வலர்கள் எனப் பலர் முன்மொழிந்தனர். ஆனால், தொ.ப அவர்களின் குடும்பத்தினரால் அவரின் உடல் பாளையங்கோட்டை வெள்ளக்கோவில் இடுகாட்டில் எரியூட்டப்பட்டது. மேலும், தொ.ப.விற்கு அரசு மரியாதை அளிக்க அப்போதிருந்த எடப்பாடி க. பழனிசாமி தலைமையிலான அதிமுக அரசு முன்வரவில்லை
# கிராண்ட் ஹயாத் மும்பை



**கிராண்ட் ஹயாத் மும்பை** ஓட்டல், மும்பையின் சாண்டாகுரூஸ் பகுதியில் உள்ள மேற்கு எக்ஸ்பிரஸ் நெடுஞ்சாலைக்கு, அருகே அமைந்துள்ள மிகப்பெரிய ஐந்து நட்சத்திர ஹோட்டல் ஆகும். இதன் வடிவமைப்பு சிக்காகோவின் லோஹன் அசோஸியேட்ஸால் செய்யப்பட்டது. இது 10 ஏக்கர் நிலப்பரப்பில் கட்டப்பட்டுள்ளது. கிராண்ட் ஹயாத் மும்பை ஹோட்டல் 2004ஆம் ஆண்டு திறக்கப்பட்டது. இங்கு 547 விருந்தினர் அறைகளும், 111 சேவை அடுக்குமாடிக் குடியிருப்புகளும் உள்ளன.  

## அமைப்பு
இது உள்நாட்டு விமான நிலையத்திலிருந்து 3.2 கிலோ மீட்டர் தூரத்தில் உள்ளது. சர்வதேச விமான நிலையத்தில் இருந்து 9 கிலோ மீட்டர் தூரத்தில் உள்ளது. இது மாவட்டத்தின் வணிக ரீதியான பகுதியில் பாந்திரா-குர்லா காம்ப்ளெக்ஸ்க்கு அருகில் அமைந்துள்ளது. இதனருகே மாவட்டத்தின் பல பொழுதுபோக்கு அம்சங்களும் உள்ளன. இதன் விருந்திற்கான பகுதி மட்டும் 30,000 சதுர அடியில் அமைந்துள்ளது. 790 சதுர மீட்டர் அளவிலான சந்திப்பு, மாநாடு அளவிலான பெரிய இடம், அத்துடன் ஏழு பெரிய சந்திப்பு அறைகள், மாதிரி முற்செயல்பாட்டு அறைகள் உள்ளிட்டவையும் உள்ளன. அத்துடன் உணவுவகைகளில் பல நாடுகளின் வகைகள் பரிமாறப்படுகின்றன. அந்தந்த வகுப்பு அறைகளுக்குத் தகுந்தாற்போல் வசதிகளும், பொது வசதிகளும் அளிக்கப்படுகின்றன.  

## விருதுகள்
- வேர்ல்டு லக்சூரி ஹோட்டல் விருதுகள் – சிறந்த லக்சூரி பிஸினஸ் ஹோட்டல் இன் ஏசியா 2013
- பிஸினஸ் டெஸ்டினேஷன் டிராவல் விருதுகள் 2013 - சிறந்த லக்சூரி ஹோட்டல் இன் இந்தியா 2013
- டிரிப் அட்வைஸர் – செர்டிஃபிகேட் ஆஃப் எக்ஸலன்ஸ் விருது 2012 மற்றும் 2013
- ஸ்மார்ட் டிராவல் ஏசியா – ஹாட் 25 கான்ஃபெரன்ஸ் ஹோட்டல் 2011
- இந்தியன் ஹாஸ்பிடாலிட்டி எக்ஸெலன்ஸ் விருதுகள் – ஹோட்டல் ஆஃப் த இயர் 2010-2011
- கோல்டன் ஸ்டார் விருதுகள் – ஹோட்டல் ஆஃப் த இயர் 2010-2011
- கோல்டன் ஸ்டார் விருதுகள் – லக்சூரி பிஸினஸ் ஹோட்டல் ஆஃப் த இயர் 2010-2011
- வேர்ல்ட் டிராவல் விருதுகள் – இந்தியாவின் முன்னணி கான்ஃபெரன்ஸ் ஹோட்டல் 2007
- ஸ்டார் அச்சிவெர்ஸ் விருதுகள் - லக்சூரி பிஸினஸ் ஹோட்டல் ஆஃப் த இயர் 2007
- ஸ்டார் அச்சிவெர்ஸ் விருதுகள் – சிறந்த ஜெனரல் மேனஜர் ஆஃப் த இயர் 2007
- ஸ்டார் ஆஃப் த இன்டஸ்ட்ரி விருதுகள் – லக்சூரி பிசினஸ் ஹோட்டல் ஆஃப் த இயர் 2006

### உணவு மற்றும் குளிபானங்களுக்கான விருதுகள்
- டைம்ஸ் ஃபுட் கைடு விருதுகள் – சீனா ஹவுஸ் – சிறந்த சீன உணவு விடுதி பிரிவு – வடக்கு மும்பை 2013
- டைம்ஸ் ஃபுட் கைடு விருதுகள் – செலினி – சிறந்த இத்தாலி உணவு விடுதி – வடக்கு மும்பை 2013
- டைம்ஸ் நைட்லைஃப் விருது – சீனா ஹவுஸ் லாஃக் – சிறந்த ஆட்டத்துடன் கூடிய பார் வகை – வடக்கு மும்பை – 2013
- மவுத்ஷட்.காம் – மும்பையின் சிறந்த பிரியாணி – 2012
- கோல்டன் ஸ்டார் விருதுகள் – 55 கிழக்கு – மோஸ்ட் அட்மியர்ட் ரெஸ்டாரென்ட் F&B அண்ட் ரீடெய்லர் ஆஃப் த இயர் 2011-2012
- டைம்ஸ் ஃபுட் கைடு விருது – சீனா ஹவுஸ் – சிறந்த சீன உணவு விடுதி வகை – வடக்கு மும்பை 2011-2012
- டைம்ஸ் ஃபுட் கைடு விருது – செலினி – சிறந்த இத்தாலி உணவு விடுதி வகை – வடக்கு மும்பை 2011-2012
- டைம்ஸ் நைட்லைஃப் விருது – சீனா ஹவுஸ் லாஃக் – சிறந்த ஆட்டத்துடன் கூடிய பார் வகை – வடக்கு மும்பை 2011-2012

## வசதிகள்
சுமார் 30 முதல் 1300 வரையிலான விருந்தினர்கள் தங்குமளவிற்கு இந்த ஹோட்டல் பிரம்மாண்டமாக வடிவமைக்கப்பட்டுள்ளது. இருப்பினும் இங்கு தங்குபவர்களின் பொருளாதாரக் கட்டணங்களைப் பொருத்து அறை வசதிகள் மாறுபடுகின்றன. இருப்பினும் மேற்கூறிய ஹோட்டல் வசதிகளுடன் சில முக்கிய வசதிகளும் இங்கு செய்து தரப்படுகின்றன. அவை கீழே பட்டியலிடப்பட்டுள்ளன.  
ஐந்து நட்சத்திர ஓட்டல்களில் இருக்கும் அனைத்து வசதிகளும் இங்குள்ளன.
# ஆட்டக் கடிகாரம்

**ஆட்டக் கடிகாரம்** என்பது இருவர், ஒரே நேரத்தில் விளையாடும் ஆட்டங்களில் பயன்படுத்தப்படும் ஒரு சாதனம். இதில் இரண்டு கடிகாரங்களும், அவற்றின் மேல் இரண்டு பொத்தான்களும் இருக்கும். ஒரு கடிகாரத்தின் பொத்தானை அழுத்தினால் அக்கடிகாரம் நிற்கும், அடுத்த கடிகாரம் ஓடும். ஆகவே இரண்டு கடிகாரங்களும் ஒரே நேரத்தில் ஓடாது. ஆட்டாக்காரர்கள் ஒரு நகர்த்தலுக்கு எடுக்கும் நேரத்தைக் கணிக்க இது உதவுவதுடன், ஒரு ஆட்டக்காரர் தன் நகர்த்தல் ஒன்றுக்கு அதிக நேரம் எடுத்து ஆட்டத்தை தாமதப்படுத்தாமல் இருக்கவும் உதவுகிறது.  

ஆட்டக் கடிகாரங்கள் முதலில், பெரும்பாலும் சதுரங்க போட்டிகளிலேயே பயன்படுத்தப்பட்டதால், இது அடிக்கடி **சதுரங்கக் கடிகாரம்** எனவும் அழைக்கப்படுகிறது. பின்னர் இதன் பயன்பாடு சொல்லாக்க ஆட்டம், சோகி, வெய்ச்சி மற்றும் பொதுவாக இருவர் ஆடும் ஆட்டங்களுக்கும், வேறு சில பலகை விளையாட்டுக்களும் பரவியது. முதலில் நடுவர் அனைத்து கடிகாரங்களையும் ஒரு பக்கமாக, இலகுவாக அனைத்தையும் அவதானிக்கும் வகையில் அடுக்குவார். இது இறுதி நேரங்களில் கவனம் தேவைப்படும் ஆட்டங்களை வகைப்படுத்த உதவும். 1883 ஆம் ஆண்டு இலண்டனில் நடந்த சதுரங்கப் போட்டித் தொடரில் முதன் முதலாக ஆட்டக்கடிகாரங்கள் பயன்படுத்தப்பட்டன..  

## அலைமருவி ஆட்டக் கடிகாரங்கள்

ஒரு ஆட்டக்காரரின் நேரம் முடிவடைந்ததைத் தெரியப்படுத்த, முடிவடைந்த துல்லியமான நேரத்தில் விழும் "கொடி" ஒன்று அலைமருவி ஆட்டக் கடிகாரங்களில் பயன்படுத்தப்படுகிறது. அனலொக் கடிகாரங்கள் இயந்திரப் பொத்தான்களை பயன்படுத்துகின்றன. ஒருவருடைய பொத்தானை அழுத்தும் போது அவருடைய கடிகார இயக்கம் நிறுத்தப்படுவதுடன் மற்றவருடைய பொத்தான் விடுவிக்கப்படும். எண்மருவி ஆட்டக் கடிகாரங்கள் பழுதடைவதால் ஏற்படும் இழப்புக்களை விட அலைமருவி ஆட்டக் கடிகாரங்கள் பழுதடைவதால் ஏற்படும் இழப்புக்கள் குறைவாகும். அதுபோலவே எண்மருவி ஆட்டக் கடிகாரங்களைப் போலவல்லாமல் அலைமருவி ஆட்டக் கடிகாரங்களை மிகக்குறைந்த செலவில் தயாரிக்க முடியும் என்பது இதன் அனுகூலமாகும்.  

## எண்மருவி ஆட்டக் கடிகாரங்கள்

அலைமருவி ஆட்டக் கடிகாரங்களில் பல குறைபாடுகள் இருந்ததால், 1973 இல் மின் பொறியியல் மாணவன் மற்றும் சதுரங்க ஆட்டக்காரராகவிருந்த **புரூசு சேனே**, முதல் எண்மருவி ஆட்டக் கடிகாரத்தை கண்டுபிடித்தார். இதன் மூலம் மிக நுணுக்கமாக ஆட்ட நேரம் கணிக்கப்பட்டது. தற்காலங்களில் சதுரங்கப் பலகையுடன் இணைக்கப்பட்ட எண்மருவி ஆட்டக் கடிகாரங்களும் பயன்பாட்டில் உள்ளது. பலகையில் உள்ள உணரிகள் மூலம் நகர்த்தல் இடம்பெற்றதைக் கணித்து இந்தக் கடிகாரம் இயங்குகிறது.
# சூளகிரி



**சூளகிரி** (Shoolagiri) (கன்னடத்தில் ಶೂಲಗಿರಿ) தமிழ் நாட்டின் கிருட்டிணகிரி மாவட்டத்தில் உள்ள ஒரு பேரூராட்சி ஆகும். இது சூளகிரி வட்டம் மற்றும் சூளகிரி ஊராட்சி ஒன்றியத்தின் நிர்வாகத் தலைமையிடமாகவும் உள்ளது. சூளகிரி நகரம் முந்தைய சேலம் மாவட்டத்தில் ஒரு பகுதியாக இருந்தது. ஊராட்சியாக இருந்த இந்த ஊர் 2025 ஆம் ஆண்டு தமிழ்நாடு அரசால் பேரூராட்சியாக தரம் உயர்த்தபட்டது.  

சூளகிரி ஒன்றியத்தில் 42 கிராம ஊராட்சிகள் உள்ளன. ஏழாம் தேசிய நெடுஞ்சாலையில் அமைந்துள்ள சூளகிரி, ஓசூரிலிருந்து 25 கி.மீ., கிருஷ்ணகிரியிலிருந்து 27 கி.மீ. தொலைவிலும் உள்ளது.  

## பெயர்க் காரணம்
இவ்வூர் **சூலகிரி** என்ற மலையின் அடிவாரத்தில் அமைந்துள்ளது இம்மலை பார்ப்பதற்கு மூன்று முகடுகளுடன் திரிசூலம்போல் காணப்படுவதால் இப்பெயர் பெற்றது. இம்மலையின் பெயரே இவ்வூருக்கு பெயரானது ஆனால் சூளகிரி என்று பிழையாக எழுதப்பட்டுவருகிறது.  

## மக்கள் வகைபாடு
2011 மக்கள் தொகை கணக்கெடுப்பின்படி கிராமத்தின் மொத்த மக்கள் தொகையானது 9,530 ஆகும். இதில் ஆறு வயதுக்கு உட்பட்ட குழந்தைகளின் எண்ணிக்கை 1,218 உள்ளது. இது கிராமத்தின் மக்கள் தொகையில் 12.78% ஆகும். கிராமத்தில் எழுத்தறிவு பெற்றவர்கள் விகிதம் 77.03% ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.  

## சிறப்புகள்
கிருஷ்ணகிரி மாவட்டம் சூளகிரி வட்டாரம் அடர்ந்த வனப்பகுதியால் சூழப்பட்டுள்ளது. மக்கள் அதிகமாக விவசாயம் செய்து வருகின்றனர். தற்போது அதிக அளவில் கொத்தமல்லி, புதினா, முட்டைக்கோஸ், தக்காளி, கீரைவகைகள் பயிரிடப்படுகின்றன. இப்பகுதியில் விளையும் காய்கறிகள் அனைத்து மாநில, மற்றும் வெளிநாடுகளுக்கு ஏற்றுமதி செய்யப்படுகிறது. அதிக வனப்பகுதி ஊர் என்பதால் அடிக்கடி யானைகள், மான்கள், காட்டுப்பன்றிகள் விவசாய நிலத்தில் சேதம் ஏற்படுத்தி வருகிறது. சூளகிரி அருகே காமராஜரால் கட்டப்பட்ட சூளகிரி - சின்னாறு அணை உள்ளது. அணையின் உபரி நீரில் பல ஆயிரம் ஏக்கரில் விவசாயம் செய்யப்படுகிறது. மேலும் நிலத்தடி நீர்மட்டம் அதிக அளவில் உள்ளன.  

மேலும் சூளகிரியில் பல கிரானைட் தொழிற்சாலைகளும், கல்குவாரிகளும் உள்ளன. சூளகிரியில் தமிழ், கன்னடம், தெலுங்கு, உருது, ஆங்கிலம், இந்தி பேசும் பொதுமக்கள் வாழ்ந்து வருகின்றனர். தற்போது சூளகிரி ஒரு தாலுகாவாக உள்ளது. மேலும் கனமழை மற்றும் பருவ மழை பெய்யும் காலத்தில் அனைத்து இடங்களிலும் தண்ணீர் பெருக்கெடுத்து ஓடுகிறது. பல காட்டாறுகளும், ஊற்றுகளும் பெருக்கெடுத்து ஓடுவதைக் காண முடியும்.  

## பெருங்கற்காலச் சின்னங்கள்
சூளகிரியின் வடக்குப்புற மலைப் பகுதியில் பெருங்கற்கால ஈமச் சின்னங்களான கல்வட்டங்கள் சுமார் 25 உள்ளன.  

## ஊரில் உள்ள கோயில்கள்
- காசி விஸ்வநாதசாமி கோயில்
- மலை முனீஸ்வரர் கோயில்
- ஆதிபராசக்தி கோயில்
- அமிர்த லிங்கேசுவரர் திருக்கோயில்
- பெருமாள் மலைக்கோயில்
- ஶ்ரீ ஐயப்பன் கோயில்
# ஸ்டீவ் பிங்க்



**ஸ்டீவ் பிங்க்** (பிறப்பு: பெப்ரவரி 3, 1966) இவர் ஒரு அமெரிக்க நாட்டுத் திரைப்பட இயக்குநர், திரைக்கதையாசிரியர், நடிகர் மற்றும் தயாரிப்பாளர் ஆவார். இவர் ஹாட் டப் டைம் மெசின் 2 போன்ற திரைப்படங்களை இயக்கியுள்ளார். இவர் சில திரைப்படங்களில் நடித்துள்ளார் என்பது குறிப்பிடத்தக்கது.
# ஜோஷ் கட்



**ஜோஷ் கட்** (பிறப்பு: பெப்ரவரி 23, 1981) ஒரு அமெரிக்க நாட்டு திரைப்பட நடிகர் ஆவார். இவர் 21, புரோசன், புரோசன் 2, தி வெட்டிங் ரிங்கர் போன்ற பல திரைப்படங்களிலும் மற்றும் நியூ கேர்ள் போன்ற பல தொலைக்காட்சி தொடர்களிலும் நடித்துள்ளார்.
# துப்பாக்கிகள், கிருமிகள், எஃகு


**துப்பாக்கிகள், கிருமிகள், எஃகு: மனித சமுகங்களின் நிலையைத் தீர்மானித்த காரணிகள்** (*Guns, Germs, and Steel: The Fates of Human Societies*) என்பது 1997 ஆம் ஆண்டில் வெளியான ஒரு நூல் ஆகும். இதனை கலிபோர்னியா பல்கலைக்கழகத்தைச் சேர்ந்த புவியியல், உடலியங்கியல் பேராசிரியர் ஜேரட் டயமண்ட் எழுதியிருந்தார். 1998 ஆம் ஆண்டில் இந்நூலிற்குச் சிறந்த அ-புனைவுக்கான புலிட்சர் பரிசு கிடைத்தது. இந்நூலை ஒட்டி விபரணத் திரைப்படம் ஒன்று தேசிய புவியியல் கழகத்தினால் தயாரிக்கப்பட்டது.  

உலகின் ஒரு சில நாடுகள் வளமாகவும், மற்ற நாடுகள் ஏழ்மையாகவும் இருக்கிறதே அது ஏன் என்ற கேள்விக்கு ஜேரட் டயமண்ட், இந்த நூலின் மூலம் விடையைத் தேடிப் பயணிக்கிறார். ஐரோப்பியர்கள் உலகின் பல பகுதிகளைத் தங்கள் காலனிகளாக மாற்ற முடிந்தது எவ்வாறு ஏன் சீனாவோ அமெரிக்க இந்தியர்களின் இன்கா சமுகமோ இதை செய்ய முடியவில்லை மனித சமுகத்தின் மீதான அடிப்படையான சுற்றுச்சுழல் சக்திகளின் தாக்கத்தை உலகப் புகழ்பெற்ற இந்நூல் விளக்குகிறது மேலும் மனித குலத்தின் கடந்து 13,000 ஆண்டுகால வரலாற்றைச் சுருக்கமாகக் கூறுகின்றது.
# கலே கியூகோ



**கலே கியூகோ** (*Kaley Christine Cuoco-Sweeting*, பிறப்பு: நவம்பர் 30, 1985) ஒரு அமெரிக்க நாட்டுத் திரைப்பட நடிகை ஆவார். இவர் ஹாப், தி வெட்டிங் ரிங்கர் போன்ற பல திரைப்படங்களிலும் மற்றும் பிரிசன் பிரேக், தி பிக் பேங் தியரி போன்ற பல தொலைக்காட்சித் தொடர்களிலும் நடித்துள்ளார்.
# கே. பாலபாரதி


**கே. பாலபாரதி** (*K. Balabharathi*) ஒரு இந்திய பெண் அரசியல்வாதியும், முன்னாள் தமிழ்நாடு சட்டமன்ற உறுப்பினரும் ஆவார். இவர் இந்திய பொதுவுடமைக் கட்சி (மார்க்சியம்) கட்சியின் சார்பாக 2001 முதல் 2016 வரை திண்டுக்கல் சட்டமன்ற உறுப்பினராகப் பணியாற்றினார். இவர் பி.எஸ்.சி., பட்டதாரி ஆவார்.  

## அரசியல் வாழ்க்கை
கட்சியின் சட்டமன்றக்குழுத் தலைவராக இருந்தார். தற்போது கட்சியின் மாநிலக்குழு உறுப்பினராகவும் உள்ளார். அனைத்திந்திய ஜனநாயக மாதர் சங்கத்தின் மாநிலச் செயலாளராகவும் உள்ளார். தமிழ்நாடு மலைவாழ் மக்கள் சங்கத்தின் மாநிலத் துணைச் செயலாளராகவும், தமிழ்நாடு விவசாயிகள் சங்கத்தின் மாநிலக்குழு உறுப்பினராகவும் பணியாற்றுகிறார்.  

## பொது வாழ்க்கை
பிரச்சனைகளுக்கான பல்வேறு போராட்டங்களில் ஈடுபட்டுள்ளார். கவிஞராகவும், எழுத்தாளராகவும் இருக்கிறார்.  

## சட்டமன்ற உறுப்பினர்
2001, 2006, 2011 ஆம் ஆண்டுகளில் திண்டுக்கல் தொகுதியிலிருந்து தேர்ந்தெடுக்கப்பட்டார்.
# தனியுடைமை மென்பொருள்

**மூடிய மூலம்** அல்லது **தனியுடைமை மென்பொருள்** (Proprietary software) என்பது கணினி மென்பொருளுக்கு வழங்கப்படும் ஒரு வகை உரிமம் ஆகும். இதன் படி காப்புரிமை பெற்றவரை தவிர வேறு எவரும் மென்பொருளின் மூலத்தை மாற்றவோ, அடுத்தவருக்கு அனுமதியின்றி பகிரவோ, மறுவிநியோகம் செய்யவோ முடியாது.  

இதில் மென்பொருளை உருவாக்குபவரே காப்புரிமை பெற்றவராக இருக்க வேண்டிய கட்டாயம் இல்லை. ஒரு நிறுவனத்திற்காக பணிபுரிவர், பணிபுரியும் நிறுவனத்திற்காக உருவாக்கும் மென்பொருளின் காப்புரிமை நிறுவனத்திற்கே.  

## மென்பொருளுக்கு விலை வந்த நிகழ்வு
1960 களின் முற்பகுதி வரை பெருங்கணினிகள் அளவு மற்றும் விலை ஆகிய இரண்டிலுமே அதிகமாவே இருந்தன. அவற்றை இயக்க குளிர்சாதன வசதி கொண்ட பெரும் அறைகளும் பயன்படுத்தப்பட்டன. ஆனால் கணினிகளை சொந்தமாக வாங்கி பயன்படுத்துவதை விட வாடகைக்கு எடுத்து பயன்படுத்தும் பழக்கமே அந்த காலத்தில் வழக்கத்தில் இருந்தது.  

கணினியை தயாரிக்கும் நிறுவனமே மென்பொருளையும் இலவசமாக வழங்கியது. எனவே பெரும் செலவு செய்து பெருங்கணினியை வாங்குபவர் மென்பொருளுக்கு தனியாக பணம் செலுத்த தேவை இல்லை. ஆனால் 1969 ல் ஐ.பீ.எம் மென்பொருள் நிறுவனத்திற்கு ஏற்பட்ட நம்பிக்கையின்மை வழக்கு அச்சுறுத்தல் காரணமாக, பெருங்கணினி மற்றும் அதன் மென்பொருளுக்கு தனித்தனியாக விலை வைத்து அறிவித்தது. அத்தோடு மென்பொருளுக்கான நிரலையும் வெளிப்படையாக அறிவிக்க மறுத்தது. இதுவே மூடிய மூலம் அல்லது தனியுடைமை மென்பொருளுக்கான தொடக்கமாக கருதப்படுகிறது.  

ரிச்சர்டு மேத்யூ ஸ்டால்மேன் (Richard Matthew Stallman) இதற்கு எதிராக போராடி வருபவர்.இவர் திறந்த மூல (Open Source) கணினி மென்பொருள் திட்டங்கள் உருவாக வழிவகுத்தவர்.
# வேப்பனபள்ளி


**வேப்பனப்பள்ளி** அல்லது **வேப்பனஹள்ளி** (Veppanapalli) என்பது இந்தியாவின், தமிழ்நாடு மாநிலம், கிருட்டிணகிரி மாவட்டம், கிருஷ்ணகிரி வட்டத்துக்கு உட்பட்ட ஓர் ஊராகும். இது வேப்பனப்பள்ளி ஒன்றியத்தின் தலைநகராகவும் உள்ளது. இந்த ஒன்றியத்தில் 27 ஊராட்சிகள் உள்ளன. வேப்பனப்பள்ளி சட்டமன்றத் தொகுதி கிருஷ்ணகிரி மக்களவைத் தொகுதிக்கு உட்பட்ட தொகுதியாகும்.  

## பெயர் வரலாறு
இந்த ஊரின் பழமையான பெயராக வேப்பம் பள்ளி, செடில சமுத்திரம் ஆகியவை உள்ளன. கிருஷ்ணகிரி வட்டம் *மேகலம்சின்னம் பள்ளி*யில் கிடைத்த 13-ஆம் நூற்றாண்டு கல்வெட்டில் *வேப்பம் பள்ளியான செடில சமுத்திரத்தை* என்ற சொற்றொடரால் இந்த ஊர் குறிக்கப்பட்டுள்ளது. *வேப்பம் பள்ளி* என்பதில் உள்ள *வேப்பம்* என்ற சிறப்புக் கூறிலிருக்கும் மகரம் னகரமாக திரிந்து பிற்காலத்தில் மாறியுள்ளது.  

## மக்கள் வகைப்பாடு
இந்த ஊரானது மாவட்டத்தின் தலைநகரான கிருஷ்ணகிரியில் இருந்து 22 கிலோமீட்டர் தொலைவிலும், மாநிலத் தலைநகரான சென்னையில் இருந்து 252 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இந்த ஊரில் 1077 குடும்பங்கள் உள்ளன. ஊரின் மொத்த மக்கள் தொகையானது 4943 ஆகும். இதில் ஆண்கள் எண்ணிக்கை 2442, பெண்களின் எண்ணிக்கை 2501 என உள்ளது. மக்களின் கல்வியறிவு விகிதமானது 65.7% என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
# முருகன்குடி



**முருகன்குடி** கடலூர் மாவட்டத்தில் திட்டக்குடி வட்டத்தில் உள்ள கிராமம் ஆகும். இவ்வூரில் பெலாந்துறை, கிளிமங்கலம், துறையூர், பாசிக்குளம் ஆகியவற்றிற்கு அஞ்சல் அலுவலகம் உள்ளது. இங்கு 75 விழுக்காடு நெல்லும், 25 விழுக்காடு கரும்பும் பயிரிடப்படுகிறது.  

## ஊர் வரலாறு
இங்கு பழம்பெருமை வாய்ந்த முருகன் கோயில் ஒன்று உள்ளதால் இவ்வூர், "முருகன்குடில்" எனறு அழைக்கப்பட்டது. ஆனால், தற்போது *முருகன்குடி* என்று வழங்கப்படுகிறது. மக்களால் *முருங்குடி* என்று அழைக்கப்படுகிறது.  

## சுற்றியுள்ள ஊர்கள்

## கோயில்கள்
1. ஐயனார் கோயில்
1. விநாயகர் கோயில்
1. மாரியம்மன் கோயில்
1. ஆதிபராசக்தியம்மன் கோயில்
# சாவித்திரிபாய் புலே


**சாவித்திரிபாய் புலே** (Savitribai Jyotirao Phule, 3 சனவரி 1831 – 10 மார்ச் 1897) ஒரு சமூக சீர்திருத்தவாதியும், கவிஞரும் ஆவார். இவர் இந்தியாவின் முதல் பெண் ஆசிரியர் என அழைக்கப்படுகிறார். இவர் தன் இணையர் மகாத்மா ஜோதிராவ் புலேயுடன் (Mahatma Jyotirao Govindrao Phule) இணைந்து, ஆங்கிலேயர் காலத்தில் பெண் உரிமைக்காகவும், கல்விக்காகவும் பாடுபட்டவர். இவர்கள் பெண் கல்விக்காக முதல் பள்ளியை பூனாவிற்கருகிலுள்ள பிடெ வாடாவில் 1848 ஆம் ஆண்டு நிறுவினர்.  

சாவித்திரிபாய் புலே பிறப்பின் 186 ஆவது ஆண்டு நிறைவை தேடு பொறி கூகுளானது, ஜனவரி 3, 2017 அன்று ”கூகுள் டூடுள்” கொண்டு அடையாளப்படுத்திச் சிறப்பித்தது.  

## வாழ்க்கை
இவர் 1831 இல் மராட்டிய மாநிலத்தில் உள்ள சதாரா மாவட்டத்தில் நைகான் என்னும் சிற்றூரில் விவசாயக் குடும்பத்தில் பிறந்தார். அக்கால வழக்கப்படி இவர் தன் 9 ஆம் வயதில் ஜோதிராவ் புலேவை (13 அகவை) 1840இல் மணந்தார். ஜோதிராவ் புலே தனது துணைவி சாவித்திரிபாயை சாதீய, பெண் ஒடுக்குமுறைக்கு எதிரான போராட்டத்தில் இணைத்துக் கொண்டார். இவர்களுக்குக் குழந்தைகள் இல்லை. ஒரு பிராமண விதவையின் யஸ்வந்த் ராவ் என்ற குழந்தையைத் தத்தெடுத்து வளர்த்தனர்.  

## கல்விப் பணிகள்
ஜோதிராவ் புலே 1846ஆம் ஆண்டில் ஒரு பள்ளியை தொடங்கி சாவித்திரிபாயுடன் பாத்திமா ஷேக் என்ற பெண்ணையும் சேர்த்து சூத்திரர், தலித் ஆகிய பெண்களுக்குக் கல்வி புகட்டினார். பின்னர் 1848ஆம் ஆண்டு சாவித்திரிபாய் ஆசிரியர் பயிற்சி பெற்றார். மீண்டும் 1848ஆம் ஆண்டு புனேவில் 9 மாணவிகளுடன் ஒரு பள்ளியைத் துவங்கி அதில் சாவித்திரிபாய் தலைமையாசிரியராகப் பணி செய்தார். சுமார் 6 மாதங்களுக்குப் பின் அப்பள்ளி மூடப்பட்டு வேறோர் இடத்தில் பள்ளி தொடங்கப்பட்டது. பழமைவாதிகளும் மேல்சாதியினரும் சாவித்திரிபாய் கல்விப் பணி செய்வதைக் கடுமையாக எதிர்த்தனர். அவர் மீது சேற்றினையும், மலத்தினையும் வீசிப் பல தொல்லைகள் அளித்தனர். தினமும் பள்ளி செல்லும்போது பழைய ஆடைகளை அணிந்து பள்ளி சென்று பின் வேறோர் சேலை அணிந்து கொள்வார். பல துன்பங்களுக்கு இடையில் கல்விப் பணியாற்றினார்.  

## பிற பணிகள்
விதவைப் பெண்களின் தலையை மொட்டையடிப்பதைக் கண்டித்து நாவிதர்களைத் திரட்டி, 1863 ஆம் ஆண்டு மிகப் பெரிய போராட்டத்தினை சாவித்திரி பாய் நடத்தினார். 1870ஆம் ஆண்டு ஏற்பட்ட பஞ்சத்தினால் அனாதைகளான 52 குழந்தைகளுக்கு உறைவிடப் பள்ளியை நடத்தினார்.  

## இறப்பு
1897 இல் ஏற்பட்ட பிளேக்கு தொற்று நோயால் பாதிக்கப்பட்டோருக்கு சிகிச்சையளிப்பதற்காக, சாவித்திரிபாய் புலேயும் அவரது வளர்ப்பு மகனும் மருத்துவருமான யஷ்வந்தும் ஒரு மருத்துவமனையை அமைத்தனர். புனேக்கு அருகிலுள்ள சாசனே மலா (ஹடாப்சர்) என்ற ஊருக்கு வெளியே தொற்றுநோய் பாதிப்புக்கு உட்படாத இடத்தில் அம்மருத்துவமனை இருந்தது. சாவித்திரிபாய் நோயால் பாதிக்கப்பட்டவர்களை அம்மருத்துவமனைக்கு அழைத்துச் சென்று சிகிச்சை பெறச் செய்தார். இப்பணியில் அவருக்கும் நோய்த் தொற்று ஏற்பட்டு மார்ச் 10, 1897 இல் இறந்தார்.  

## கவிதை நூல்
1892 ஆம் ஆண்டு சாவித்ரிபாய் கல்வியின் தேவை, சாதி எதிர்ப்பு ஆகிய கருத்துகளை வலியுறுத்தும் கவிதைகளான 'கவிதை மலர்கள்' என்ற நூலை வெளியிட்டார்கள்.  

## சிறப்பு

பெண் சமூக சீர்திருத்தவாதிகளைச் சிறப்பிக்கும் வகையில், மகாராஷ்டிர அரசு சாவித்திரிபாய் புலேயின் பெயரில் ஒரு விருதினை ஏற்படுத்தியது.  
- 2015 இல் புனே பல்கலைக்கழகத்தின் பெயர் சாவித்திரிபாய் புலே பல்கலைக்கழகம் என மாற்றப்பட்டது.
- மார்ச் 10, 1998 அன்று, இந்திய அஞ்சல் துறை இவர் நினைவாக ஓர் அஞ்சல் தலை வெளியிட்டது.
# கூத்தபிரான் (நாடகக் கலைஞர்)

**கூத்தபிரான்** (பிறப்பு 00 ஆகஸ்ட் 1932 - இறப்பு: 23 டிசம்பர் 2014) தமிழகத்தைச் சேர்ந்த நாடகக் கலைஞரும், வானொலிக் கலைஞரும் ஆவார். அவரது இயற் பெயர் நாகப்பட்டினம் விட்டல் ஐயர் நடராஜன் என்பதாகும். சிதம்பரத்தில் பிறந்தபடியால் அவரது மனைவி லலிதாவின் சிபாரிசுவின்படி கூத்தபிரான் என்ற புனைபெயரை வைத்துக்கொண்டார்  

## நாடகத்துறை பங்களிப்புகள்
இவர் 6500 முறை மேடை நாடகங்களில் நடித்தவர். மேடை நாடகங்களுக்குரிய கதைகளையும் வடிவமைத்தவர்.
# காராகாட் சட்டமன்றத் தொகுதி


**காராகாட் சட்டமன்றத் தொகுதி** *(Karakat Assembly constituency)* என்பது இந்தியாவின் பீகார் மாநில சட்டப்பேரவையில் உள்ள 243 சட்டமன்றத் தொகுதிகளில் ஒன்றாகும். இத்தொகுதியானது ரோத்தாஸ் மாவட்டத்தில் அமைந்துள்ளது. இது காராகாட் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.  
## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 1972 | மனோரமா பாண்டே | இந்திய தேசிய காங்கிரசு</br> |  |
| 1977 | திரிபுவன் சிங் | ஜனதா கட்சி</br> |  |
| 1980 | துளசி சிங் | ஜனதா தளம் (சமயச்சார்பற்ற) |  |
| 1985 | சசி ராணி மிஸ்ரா | இந்திய தேசிய காங்கிரசு</br> |  |
| 1990 | துளசி சிங் | rowspan=2 | ஜனதா தளம் |
| 1995 |  |  |  |
| 2000 | அருண் சிங் | rowspan=3 | இந்தியப் பொதுவுடமைக் கட்சி (மார்க்சியம்-லெனினியம்) விடுதலை |
| 2005 பிப் |  |  |  |
| 2005 அக் |  |  |  |
| 2010 | இராசேசுவர் இராச் | ஐக்கிய ஜனதா தளம் |  |
| 2015 | சஞ்சய் குமார் சிங் | இராச்டிரிய ஜனதா தளம் |  |
| 2020 | அருண் சிங் | இந்தியப் பொதுவுடமைக் கட்சி (மார்க்சியம்-லெனினியம்) விடுதலை |  |
## தேர்தல் முடிவுகள்
### 2020
# அலர்மேல் வள்ளி



**அலர்மேல் வள்ளி** *(Alarmel Valli)* (பிறப்பு: 14 செப்டம்பர் 1956) ஓர் இந்தியச் செவ்வியல் நடனம் ஆடுநரும், நடன அமைப்பாளரும், இந்தியச் செவ்வியல் நடனமாகிய பரத நாட்டியத்தின் பந்தநல்லூர் பாணியில் தேர்ந்த வல்லுனரும், தனக்கெனத் தனி நாட்டியப் பாணியைப் பின்பற்றுபவரும் ஆவார்.  

இவர் சென்னையில் **தீபக்சிகா** எனும் நுண்கலை மையத்தை 1984 இல் நிறுவினார். இங்கே இவர் பரத நாட்டியத்தைப் பயிற்றுவிக்கிறார்.  

வைஜயந்திமாலாவுக்குப் பிறகு 1991 இல் இரண்டாவதாக குடியரசு தலைவரிடம் பத்ம சிறீ பட்டம் பெற்ற மிக இளைய நடனக் கலைஞர் இவர். இவர் 2001 இல் இசை, நடனம், நாடகத்துக்கான தேசியக் கல்விக்கழகமாகிய சங்கீத நாடகக் கல்விக்கழக விருதைப் பெற்றார்.  

## இளமை
அலர்மேல் வள்ளி சென்னையில் பிறந்து வளர்ந்தார். இவர் தன் பள்ளிக் கல்வியைச் சென்னை, சர்ச் பார்க்கில் உள்ள புனித இருதய பதின்மநிலைப் பள்ளியில் பெற்றார். பின்னர், இவர் இசுடெல்லா மேரி கல்லூரியில் பயின்றுள்ளார். இவ பந்தாநல்லூர் சொக்கலிங்கம் பிள்ளையிடமும் அவரது மகனாகிய சுப்பராய பிள்ளையிடமும் பரத நாட்டியத்தில் பந்தநல்லூர் பாணியைப் பயின்றார். இவர் டி. முக்தாவிடம் பல ஆண்டுகளாக வீணா தனம்மாள் பாணி இசையைப் பயின்றார்.  

## வாழ்க்கைப்பணி
இவர் தன் ஒன்பதரையாம் அகவையில் சென்னை இந்திய நுண்கலை நிறுவனத்தில் நடனஅரங்கேற்றம் செய்து நாட்டியக் கலா பூழ்சன் விருதைப் பெற்றுள்ளார். இவர் தன் பதினாறாம் அகவையில் பாரீசில் பெருமைபெற்ற சாரா பெர்னார்டித் தியேட்டர் தெ லா வில்லியில் நடந்த பன்னாட்டு அரங்கத்தின் நடன விழாவில் நடனம் ஆடி வெற்றிபெற்றுப் பன்னாட்டளவில் பெரும்புகழ் பெற்றார். பின்னர் தொடர்ந்து நடனக் கலைஞராகத் திகழ்ந்து வருகிறார், both in India and aboard.  

இவர் குரு கேலுசரண் மகாபத்ராவிடமும் அவரது மாணாக்கராகிய குரு இரமணிரஞ்சன் சேனாவிடமும் ஒடிசி நடனக் கலையைப் பயின்றார். இவர் இரண்டாயிரம் ஆண்டுகளுக்கு முந்தைய தமிழ்ச் செவ்வியல் இலக்கியங்களாகிய சங்க இலக்கியக் கவிதைத் தொகுப்புகளைப் பயின்றுள்ளார். பல ஆண்டுகளாக இவர் படிப்படியாக செவ்வியல் பரத நாட்டிய நடன மரபை விரிவுபடுத்திய தனக்கே உரிய தனிப்பாணியைக் கைவரப் பெற்றார்.  
- 1996: சந்திகார் நகர பிரச்சீன் கலா கேந்திர நிருத்திய ஊர்வசி விருது
- 1997: பாரீசு நகர கிராந்தே மேதைல்லி விருது
- 2002: சங்கீத நாடக கல்விக்கழக விருது
- 2003: சென்னை இலலித கலா வேதிக அறக்கட்டளைத் தகைமை
- 2003: கோயம்புத்தூர் பாரதீய விதயா கேந்திர நிருத்திய இரத்தினம் விருது
- 2004: பத்ம பூழ்சன்
- 2004: பிரெஞ்சு அரசின் செவாலியே விருது பெற்றவர்
- நாட்டிய கலா ஆச்சார்யா, 2015; வழங்கியது: மியூசிக் அகாதமி, சென்னை

## மக்கள் பண்பாட்டில்
மைக்கெல் மெசிந்தயர் அலர்மேல் வள்ளி திரைப்படத்தை பிரித்தானிய ஒலிபரப்பு அலைவரிசை ஒன்றின் ஒன்றியப் பேரரசு தொலைக்காட்சிப் பெஉந்தொடருக்காக எடுத்தார். பிரித்தானிய ஒலிபரப்பு நிறுவனத்தின் ஆன்மீக ஆசியா தொடருக்காகவும் நெதர்லாந்து ஒலிபரப்புக் குழுமத்துக்காகவும் பிரான்சுக் கலைக்குழுமத்துக்காகவும் யப்பானியத் தேசிய தொலைக்காட்சிக்காகவும் இந்தியத் தயாரிப்பாளர்கள் க. அரவிந்தன், பிரகாசு ஜா ஆகியோர் எடுத்த திரைப்பட ஆவணங்களில் அலர்மேல் வள்ளி நடனம் ஆடி நடித்துள்ளார்.  

இந்தியத் தேசிய ஆவணப் படங்களுக்காக இந்தியத் திரைப்படப் பிரிவு அலர்மேல் வள்ளியின் திரைப்படம் ஒன்றை பிரவாகி எனும் பெயரில் எடுத்துள்ளது. இதை சிறந்த இந்திய திரைப்படத் தயாரிப்பாளராகிய அருண் கோப்கார் திரைப்படவியலாளரான மது அம்பத்தைக் கொண்டு இயக்கியுள்ளார். *இலசிய காவ்யா* எனும் அலர்மேல் வள்ளியின் ஆவணப்படம் ஒன்று சிறந்த கலை/பண்பாட்டுத் திரைப்படத்துக்கான தேசிய விருதை பெற்றது.  

## சொந்த வாழ்க்கை
அலர்மேல் வள்ளி, இந்திய ஆட்சியியல் அலுவலராகிய பாசுகர் கோழ்சுவை மணந்தார்..
# கட்லா மீன்


**கட்லா** (*Catla*) மீன் கெண்டை வகையைச் சேர்ந்த மீனாகும். இது ஒரு நன்னீர் மீன். இது மிக விரைவாக வளரக்கூடியது. இவை அதிகப் பட்சம் 5 அடி நீளமும், 45 கிலோ எடையளவும் வளரும். இதன் குஞ்சுகளை அணை, ஏரி போன்றவற்றில் வீட்டு உணவுக்காக வளர்ப்பார்கள்.  

## தோற்றம்
இம்மீன் பெரிய தலையையும், மேல்நோக்கிய வாயையும், குறுக்குவாட்டத்தில் அகன்ற உடலையும் கொண்டது. இதன் உடல் நிறம் சாம்பல் கலந்த வெண்மையானது.. சில குளங்களின் தண்ணீர் மற்றும் மண் தரத்திற்கேற்ப சில பருவகாலங்களில் 45 நாட்களில் 1.5 கிலோ எடை வரை வளரக்கூடியது.  

## இனப்பெருக்கக் காலம்
இம்மீன்கள் இரண்டாம் ஆண்டில் இன முதிர்ச்சி அடைந்து, தென்மேற்கு பருவமழைக்காலமான ஜூன், ஜூலை, ஆகஸ்ட்டு ஆகிய மாதங்களில் இனப்பெருக்கம் செய்யும். தூண்டுதல் முறையில் தேவையான அளவு குஞ்சுகளை உற்பத்தி செய்யலாம்.  

காலைக்கதிர் 25.12.2014, ஒருங்கிணைந்த மீன்வளர்பிற்கேற்ற நன்னீர் மீன்வகைகள். செய்திக்கட்டுரை
# ரோகு மீன்


**ரோகு** (Rohu அல்லது roho labeo (Labeo rohita, இந்தி (ம)நேபாளத்தில்- रोहू मछली, ஒடியா- ରୋହୀ,) மீன் கெண்டை வகையைச் சேர்ந்த மீனாகும். இது ஒரு நன்னீர் மீன். இது சுவை மிகுந்த மீனாகும்.இது மிக விரைவாக வளரக்கூடியது. இவை அதிகப் பட்சம் 3 அடி நீளம் உடையது. 30 கிலோ எடையளவுக்கு வளரும். இதன் குஞ்சுகளை அணை, ஏரி போன்றவற்றில் விட்டு உணவுக்காக வளர்ப்பார்கள்.  

## தோற்றம்
இம்மீனின் தலை கடலாவின் தலையைவிட சிறியது.இம்மீனின் கீழ் உதடு சுருக்கங்களுடன் காணப்படும், இம்மீனின் வாய் நேராக திறந்திருக்கும், இதன் செதில்கள் கருஞ்சிவப்பு நிறத்தில் இருக்கும்.  

## உணவுப் பழக்கம்
இது குளத்தின் நடு அல்லது இடைமட்டத்தில் உள்ள, தாவர விலங்கின நுண்ணுயிர்களை உண்டு வளருகிறது. இது ஓர் ஆண்டில்3/4 முதல் 1 கிலோ வரை வளரும் திறன் கொண்டவை.  

## இனப்பெருக்கக் காலம்
இம்மீன்கள் இரண்டாம் ஆண்டில் இன முதிர்ச்சி அடைந்து, தென்மேற்கு பருவமழைக்காலமான ஜூன், ஜூலை, ஆகஸ்ட்டு ஆகிய மாதங்களில் இனப்பெருக்கம் செய்யும். தூண்டுதல் முறையில் தேவையான அளவு குஞ்சுகளை உற்பத்தி செய்யலாம்.  

காலைக்கதிர் 25.12.2014, ஒருங்கிணைந்த மீன்வளர்பிற்கேற்ற நன்னீர் மீன்வகைகள். செய்திக்கட்டுரை
# மிர்கல் மீன்



**மிர்கால் மீன்** (*Mrigal carp*) என்பது இந்திய கெண்டை வகையைச் சேர்ந்த மீனாகும். இது ஓர் நன்னீர் மீன். இது சுவை மிகுந்த மீனாகும். இது மிக விரைவாக வளரக்கூடியது. இவை அதிகப் பட்சம் 3.3 அடி நீளமும்வரை வளரும். இதன் குஞ்சுகளை அணை, ஏரி போன்றவற்றில் விட்டு உணவுக்காக வளர்ப்பார்கள்.  

## தோற்றம்
மிர்கால் நீண்ட உடல் அமைப்பைக்கொண்டவை. இம்மீனின் தலை சிறியதாகவும். இம்மீனின் உதடுகள் சுருக்கம் இன்றியும் காணப்படும். இம்மீனின் வாய் கீழ்நோக்கி திறந்திருக்கும்.  

## உணவுப் பழக்கம்
இது குளத்தின் தரை மட்டத்தில் உள்ள, மக்கிய உணவுப்பொருட்களையும், நத்தை, புழுப் பூச்சிகளை உண்டு வளருகிறது. இது ஓர் ஆண்டில் 1/2 கிலோ முதல் 3/4 கிலோ வரை வளரும் திறன் கொண்டவை.  

## இனப்பெருக்கக் காலம்
இம்மீன்கள் இரண்டாம் ஆண்டில் இன முதிர்ச்சி அடைந்து, தென்மேற்கு பருவமழைக்காலமான ஜூன், ஜூலை, ஆகஸ்ட்டு ஆகிய மாதங்களில் இனப்பெருக்கம் செய்யும். தூண்டுதல் முறையில் தேவையான அளவு குஞ்சுகளை உற்பத்தி செய்யலாம்.  

காலைக்கதிர் 25.12.2014, ஒருங்கிணைந்த மீன்வளர்பிற்கேற்ற நன்னீர் மீன்வகைகள். செய்திக் கட்டுரை
# வெள்ளிக்கெண்டை மீன்


**வெள்ளிக்கெண்டை மீன்** (silver carp) சீன நாட்டைச் சேர்ந்த கெண்டை வகையைச் சேர்ந்த மீனாகும். இது ஒரு நன்னீர் மீன். இது சுவை மிகுந்த மீனாகும். இதன் குஞ்சுகளை அணை, ஏரி போன்றவற்றில் விட்டு உணவுக்காக வளர்ப்பார்கள்.  

## தோற்றம்
இது வெள்ளி போன்று, பளிச்சிடும் வெண்மை நிறம் கொண்டது. இம்மீனின் வாய் மேல் நோக்கி அமைந்திருக்கும்.  

## உணவுப் பழக்கம்
இது குளத்தின் மேல் மட்டத்தில் உள்ள, தாவர நுண்ணுயிர்களை மட்டுமே சலித்து உண்டு வளர்வதால் இவை கடலா மீனுடன் உணவுக்கு போட்டி போடுவதில்லை. இவை கடலா மீனைவிட வேகமாக வளர்கவை. இது ஓர் ஆண்டில் 1.5 முதல் 2 கிலோ வரை வளரும் திறன் கொண்டவை.  

## இனப்பெருக்க காலம்
இம்மீன்கள் இரண்டாம் ஆண்டில் இன முதிர்ச்சி அடைந்து, தென்மேற்கு பருவமழைக்காலமான ஜூன், ஜூலை, ஆகஸ்ட்டு ஆகிய மாதங்களில் இயற்கை சூழ்நிலையில் இனப்பெருக்கம் செய்யும். தூண்டுதல் முறையிலும் தேவையான அளவு குஞ்சுகளை உற்பத்தி செய்யலாம்.  
## தமிழ்நாட்டில் இறக்குமதி
இந்த மீன்கள் தமிழக மீன்வளத்துறையால் மீன் வளர்ப்பை ஊக்குவிக்கும் நோக்கத்துடன் 1959 இல் சீனாவிலிருந்து, இறக்குமதி செய்யப்பட்டது.